Κλινικά δεδομένα και έκβαση νοσηλευόμενων ασθενών με αγγειακό εγκεφαλικό επεισόδιο σε δημόσιο κέντρο αποκατάστασης στην Ελλάδα: μια μελέτη παρατήρησης
Creators: name: Τσακιρίδου, Ελευθερία Κωνσταντίνου
Publisher: name: Aristotle University of Thessaloniki
Year: 2024
Subjects: ΑΕΕ
Αποκατάσταση
Λειτουργικότητα
CVA
Rehabilitation
Functionality

description: Εισαγωγή: Το ΑΕΕ είναι μία νόσος με αιφνίδια εισβολή που προσβάλλει ολοένα και περισσότερους ασθενείς παγκοσμίως και σε μικρότερες ηλικίες. Τα προγράμματα αποκατάστασης αποσκοπούν στη βελτίωση της λειτουργικότητας των ασθενών και η παρακολούθηση του βαθμού αυτοεξυπηρέτησης σε χρόνια βάση καθίσταται επιτακτική για τη βέλτιστη παροχή ποιοτικής φροντίδας, κυρίως σε ασθενείς με κινητικό και γνωσιακό έλλειμα. Σκοπός: Σκοπός της παρούσας μελέτης είναι να καταγράψει τη μεταβολή του βαθμού λειτουργικότητας των ασθενών με ΑΕΕ, πριν και μετά από πρόγραμμα αποκατάστασης σε δημόσιο κέντρο στην Ελλάδα και την τωρινή λειτουργική τους κατάστασης, σε σχέση με παράγοντες που επηρεάζουν την έκβαση. Υλικό και μέθοδος: Πραγματοποιήθηκε μία καταγραφή (από αρχεία του κέντρου αποκατάστασης Αμυνταίου) της βαθμολογίας κλίμακας Barthel 132 ασθενών με ΑΕΕ, πριν και μετά την παρακολούθηση προγράμματος αποκατάστασης και της σημερινής λειτουργικής κατάστασης αυτών που δεν είχαν αποβιώσει (94 ασθενείς), μέσω δομημένων τηλεφωνικών συνεντεύξεων, ανά ομάδες ασθενών, από 3 μήνες έως 4 χρόνια μετά το εξιτήριο. Αποτελέσματα: Από τους 132 ασθενείς με ΑΕΕ που καταγράφηκαν και είχαν μέση ηλικία τα 64,4 έτη, το 68,9% ήταν άνδρες, το 31,1% γυναίκες και το 93,8% προέρχονταν από περιοχές της κεντρικής και δυτικής Μακεδονίας. Ο μέσος χρόνος νοσηλείας στο κέντρο αποκατάστασης ήταν 70 μέρες και ο επικρατέστερος τύπος ΑΕΕ ήταν το ισχαιμικό (75,8%).Το συνολικό ποσοστό θνητότητας στην τετραετία ήταν 28,8% με το 52,6% να συμβαίνει το πρώτο εξάμηνο από την έξοδο από το κέντρο. Το 63,8% των ασθενών επανέλαβε προγράμματα θεραπειών και μετά το εξιτήριο και το 52,8% δήλωσε επιθυμία συνέχισης των θεραπειών σε εξειδικευμένο κέντρο. Οι ασθενείς με ΑΕΕ αύξησαν το score Barthel από 5 σε 55 βαθμούς (διάμεση τιμή, p&lt;0,001), από την είσοδο και την έξοδο από το κέντρο και στις 6 χρονικές ομάδες και διατήρησαν αυτό το score και μετά. Οι ασθενείς με ισχαιμικό ΑΕΕ παρουσίασαν αύξηση του Barthel score κατά τη χρονική στιγμή της συνέντευξης (διάμεση τιμή: από 55 σε 62,5), όπως και οι ασθενείς με αιμορραγικό ΑΕΕ (διάμεση τιμή: από 62,5 σε 75). Η ηλικιακή ομάδα κάτω των 50 ετών είχε τη μεγαλύτερη βαθμολογία στην κλίμακα Barthel (διάμεση τιμή: 87,5) κατά τη συνέντευξη και η ηλικία των 70-80 ετών την μικρότερη (διάμεση τιμή: 37,5). Στις συννοσηρότητες, το παλαιό ΑΕΕ, οι επιληπτικές κρίσεις και η απόφραξη/στένωση καρωτίδων συνδέονται με χαμηλό score Barthel εξόδου και συνέντευξης, με διάμεση τιμή: 30 στην είσοδο και διάμεση τιμή: 65 και στις τρεις περιπτώσεις κατά τη συνέντευξη. Αντίθετα, παρατηρείται μία μέτρια θετική συσχέτιση του Barthel score εξόδου και του m.mental score των ασθενών. Οι ασθενείς με αφασία εκπομπής/μεικτού τύπου είχαν το χαμηλότερο Barthel score (διάμεση τιμή: 25 κατά τη συνέντευξη) από αυτούς με τις υπόλοιπες διαταραχές ομιλίας. Συμπεράσματα: Οι ασθενείς που έχουν υποστεί ΑΕΕ μπορούν να βελτιώσουν τη λειτουργικότητά τους μέσω ενός εξειδικευμένου προγράμματος θεραπειών αποκατάστασης και να διατηρήσουν το αποτέλεσμα αυτό σε βάθος τετραετίας, με την επανάληψη της θεραπείας, την τήρηση των οδηγιών των φυσιάτρων και την πολύτιμη συνέργεια ενός υποστηρικτικού περιβάλλοντος, για καλύτερη ποιότητα ζωής.
description: Introduction: Cerebrovascular accident (CVA) is a disease with sudden invasion that attacks more and more people worldwide even at a young age. Rehabilitation programs aim to improve patients’ functionality and monitoring the level of self-service on an annual basis becomes imperative for optimal supply of quality care, mainly in patients with mobility and cognitive deficits. Aim: The purpose of this study is to record the change in the degree of functionality of the patients recovering from CVA, before and after a rehabilitation program in a public rehabilitation center in Greece and their current operational status, in relation to factors affecting the outcome. Material and method: A recording was performed (from files from a rehabilitation center in Amyntaio) of the scale score Barthel with 132 patients suffering from CVA, before and after monitoring the rehabilitation program and today’s functionality status of those who hadn’t passed away (94 patients), through structured telephone interviews, by patient groups, from 3 months to 4 years after discharge. Results: Of the 132 patients recorded suffering from CVA and had an average age of 64.4 years, 68.9% were men, 31.1% were women and 93.8% came from regions of central and western Macedonia. The average length of stay in the rehabilitation center was 70 days and the dominant type of CVA was the ischemic (75.8%). The overall mortality rate in the four-year period was 28.8% with 52.6% occurring in the first six months after discharge from the center. The 63.8% of patients repeated the program even after discharge and the 52.8% stated a desire to continue the treatment in a specialized center. Patients suffering from CVA increased the Barthel score from 5 to 55 points (median value, p&lt;0.001), from entry and exit from the center in all 6-time groups and maintained this score thereafter. Patients suffering from ischemic CVA showed an increase in Barthel score at the time of the interview (median value: 62.5), same as patients suffering from bleeding CVA (median value: 75). The age group under 50 had the highest score in Barthel scale (median value: 87.5) during the interview and the age group of 70-80 had the lowest (median value: 37.5). In comorbidities, the old CVA, the epileptic seizure and the carotid occlusion/stenosis are associated with low discharge and interview Barthel score (median value: 30 and 65). On the contrary, it is observed a moderate positive correlation between Barthel discharge score and patients m. mental score. Patients suffering from mixed type aphasia had the lowest Barthel score (median value: 25 during the interview) from those with other speech disorders. Conclusions: Patients suffering from CVA can improve their functionality through a specialized program of rehabilitation treatments and maintain this result over a four-year period, by repeating the treatment, following the instructions of the physiotherapists, and the valuable team of a supportive environment, for better quality of life.